tomron87/hebrew-wikipedia-sentences-corpus huggingface dataset:
13 ביוני 2007 – שמעון פרס נבחר להיות נשיאה התשיעי של מדינת ישראל ומושבע לתפקיד כעבור יומיים.
27 בדצמבר 2008 – מבצע עופרת יצוקה: מבצע צבאי של צה"ל ברצועת עזה, שכלל תקיפה אווירית וקרקעית, וגבה את חייהם של למעלה מאלף פלסטינים.
במהלך המבצע ירה חמאס רקטות, שפגעו ביישובים בדרום הארץ, אשר קודם לכן לא היו חשופים לאיום זה.
31 במרץ 2009 – בנימין נתניהו מושבע לראשות ממשלת ישראל ומחליף את אהוד אולמרט, שכיהן בתפקיד זה כשלוש שנים.
ספרים בולטים מישראל שיצאו לראשונה לשווקים במהלך העשור: מישהו לרוץ אתו (2000), רוץ ילד, רוץ (2001), סיפור על אהבה וחושך (2002), אם יש גן עדן (2005), אשה בורחת מבשורה (2008)
אף על פי שאף חברה בישראל לא תיעדה מה הם השירים המושמעים ביותר לפני 2009, מספר השירים הגדול ביותר של זמר בודד במצעד הפזמונים העברי השנתי של רשת ג' במהלך העשור היה של אייל גולן, 17 שירים.
העשור הראשון של המאה העשרים החל ב־1 בינואר 1900 והסתיים ב־31 בדצמבר 1909.
המרוץ לאפריקה נמשך במהלך העשור, כאשר האימפריה הבריטית כבשה במהלך העשור מדינת אורנג' החופשית, הרפובליקה הדרום-אפריקאית, אימפריית אשנטי, קונפדרציית ארו, ח'ליפות סוקוטו ואמירת קאנו, האימפריה הצרפתית כבשה במהלך העשור את בורנו, האימפריה הגרמנית כבשה במהלך העשור את אמירות אדמאווה, והאימפריה הפורטוגזית כבשה במהלך העשור את אובאמבו.
בנוסף, במהלך העשור ביצעו חברות פרטיות מעשי זוועה במדינת קונגו החופשית אשר הייתה תחת שליטתו האישית של המלך לאופולד השני מבלגיה.
ההערכה המקובלת היא שהזוועות במדינת קונגו החופשית גרמו לכך שמספר מיליוני אנשים שאיבדו את חייהם באותן שנים.
בין השנים 1904 עד 1908 הכוחות הקולוניאליים הגרמניים בדרום-מערב אפריקה הגרמנית ביצעו השמדה אתנית וענישה קולקטיבית ורצחו בין 24 אלף ל-100 אלף מהקבוצה האתנית הררו וכ-10 אלף מהקבוצה האתנית נאמה.
המשבר הבוסני והמשבר המרוקאי הראשון הובילו להחמרה במתיחות באירופה אשר תוביל בסופו של דבר למלחמת העולם הראשונה בעשור הבא.
קובה, בולגריה ונורווגיה הפכו למדינות עצמאיות במהלך העשור.
המלחמה הקונבנציונלית הקטלנית ביותר במהלך העשור הייתה מלחמת רוסיה–יפן אשר פרצה בעקבות סכסוך בין רוסיה ליפן על השליטה בצפון-מזרח האימפריה הסינית המתפוררת, ובעיקר על חבל מנצ'וריה וחצי האי קוריאה.
תבוסתה של רוסיה במלחמה הכתה בהלם את העולם כולו, בשל העובדה שמעצמה לא מערבית הצליחה להביס מעצמה גדולה כרוסיה בשדה הקרב.
הישג זה הפיח רוח חיים בתנועות אנטי-קולוניאליות בעולם כולו, בעוד שברוסיה, הוא זירז את מהפכת 1905, אשר במסגרתה סוציאליסטים וליברלים ניסו ללא הצלחה להפיל את שלטון הצאר הרוסי.
מהפכה זו שימשה השראה למהפכת 1917, שתוביל להפלת שלטון הצאר הרוסי ולהקמת ברית המועצות הקומוניסטית.
מלחמות גדולה נוספות שהתקיימו במהלך העשור כללו את מלחמת ארצות הברית–הפיליפינים (1899–1913), מרד הבוקסרים בסין (1899–1901) ומלחמת אלף הימים בקולומביה (1899–1902).
סכסוכים בולטים בקנה מידה קטן יותר כללו בין היתר את מלחמת הבורים השנייה (1899–1902), מלחמת כווית–ראשידי (1900–1901), ומלחמת סעודיה–ראשידי (1903–1907).
בין השנים 1906 עד 1907 התרחש רעב גדול בסין אשר לפי ההערכות גרם למותם של בין 20 ל-25 מיליון אנשים.
הרעב בסין נגרם ישירות כתוצאה מהשיטפונות הכבדים שאירעו בסין במהלך 1906. אסון טבע קטלני במיוחד שאירע במהלך העשור היה רעידת האדמה של מסינה אשר אירעה בשנת 1908 וגרמה למותם של בין 75 אלף עד 82 אלף בני אדם.
הפמיניזם של הגל הראשון ראה התקדמות, עם אוניברסיטאות שנפתחו לנשים ביפן, בולגריה, קובה, רוסיה ופרו.
בשנת 1906 העניקה פינלנד לנשים זכות בחירה, ייסוד האיחוד החברתי והפוליטי של נשים על ידי אמלין פאנקורסט ב-1903 הוביל לעליית הסופרג'טים בבריטניה ובאירלנד.
בשנת 1908, התרחשה מהפכה באימפריה העות'מאנית, שבה תנועת הטורקים הצעירים החזירה את החוקה העות'מאנית משנת 1876, וייסדה את העידן החוקתי השני.
לאחר מכן, עלו המתיחות האתנית, ובשנת 1909 נטבחו עד 30,000 אזרחים ארמנים בעיקר באדנה על ידי אזרחים מוסלמים.
בשנת 1905 גיבש המדען הגרמני אלברט איינשטיין את תורת היחסות, אשר שינתה את תפיסת העולם האנושית בכל הנוגע למושגי היסוד של הפיזיקה, כגון זמן, מרחב, מסה ואנרגיה.
תורת היחסות ערערה ושינתה את השקפות העולם הקיימות ופתחה אפיקים חדשים לחקירה מדעית נוספת.
במהלך העשור החל שימוש נרחב בטכנולוגיית מנוע הבעירה הפנימית, ובמיוחד במסגרת ייצור המוני של מכוניות.
במהלך העשור נמכרו מכונות הכתיבה הראשונות.
האחים רייט ביצעו ב-17 בדצמבר 1903 את הטיסה המאוישת הראשונה בהיסטוריה עם מטוס ממונע.
רג'ינלד פסנדן מקוויבק שבקנדה ביצע במהלך העשור את שידור הרדיו הראשון שכלל בידור ומוזיקה לקהל הרחב.
הסרט האמריקני שוד הרכבת הגדול משנת 1903 היה הסרט הראשון שזכה להצלחה עצומה וחסרת תקדים ברחבי העולם.
במהלך העשור גדלה אוכלוסיית העולם מ-1.60 ל-1.75 מיליארד בני אדם.
בסך הכל היו במהלך העשור כ-580 מיליון לידות וכ-450 מיליון מקרי מוות ברחבי העולם.
הדור שנולד בעשור הראשון של המאה ה-20 (יחד עם ילידי העשור השני של המאה ה-20 וילדי המחצית השנייה של ילדי שנות ה-20) מכונה דור ה-GI.
1909-1898: מלחמת אקרי - מלחמה בין ברזיל לבוליביה, בה מנצחת ברזיל.
בעקבות התפתחות המלחמה כובשת ברזיל, בשנת 1903, את השטח שלימים יהיה מדינת אקרי בפדרציה הברזילאית.
1902-1899: מלחמת הבורים השנייה - מלחמה שנערכת בין האימפריה הבריטית לשתי רפובליקות עצמאיות של מתיישבים בורים באזור בו נמצאת כיום מדינת דרום אפריקה.
הטריגר למלחמה הוא גילוים של מרבצי יהלומים רבים בטריטוריות של הבורים.
הבריטים שחושקים ביהלומים נתקלים בסירוב לקבלת אשרות כריה וכתוצאה מכך יוצאים למלחמה נגד הבורים.
המלחמה נמשכת שנים כאשר הבורים עוסקים בלוחמת גרילה, עד אשר לבסוף התקפות הנגד הנוקשות של הבריטים מאלצות את הבורים להיכנע ולהסכים להעביר את כל שטחי דרום אפריקה לשליטת האימפריה הבריטית.
1902-1899: מלחמת ארצות הברית–הפיליפינים - מלחמה שנערכת בין הרפובליקה הפיליפינית הראשונה וארצות הברית.
המלחמה פורצת לאחר ההתנגדות העזה של הממשלה הפיליפינית לחוזה פריז, אשר בו מוחלט על העברת הפיליפינים מרשות ספרד לארצות הברית לאחר סיום מלחמת ארצות הברית-ספרד.
המלחמה מסתיימת בניצחונה של ארצות הברית.
1905-1904: מלחמת רוסיה–יפן - ממצבת את האימפריה היפנית כמעצמה עולמית.
1907-1904: מתקפות צרפתיות על סיאם - הודו סין הצרפתית הסמוכה לסיאם מתרחבת על חשבונה לאחר מאבקים צבאיים ודיפלומטים.
מלחמות צרפת במערב אפריקה - האימפריה הצרפתית כובשת את שטחיהם את בני הטוארג.
1902: דוקטרינת דראגו - משבר חובות בין ונצואלה לנושותיה, לגרמניה, בריטניה ואיטליה, שמטילות על ונצואלה מצור ימי, גורר יזמה אמריקאית לדוקטרינה לפיה אין להפעיל כוח צבאי כדי לגבות חוב בינלאומי.
הדוקטרינה לא מתקבלת בקלות, וגרסה מרוככת מעט שלה מתקבלת בבית הדין הבינלאומי בשנת 1907.
1904: ההסכמה הלבבית - נחתם בין הממלכה המאוחדת של בריטניה הגדולה ואירלנד והרפובליקה הצרפתית השלישית במטרה להסדיר מחלוקות קולוניאליסטיות באפריקה, באסיה ובאמריקה.
1906: אמנת ז'נבה השנייה - הסכם בינלאומי המרחיב את עקרונות אמנת ז'נבה הראשונה, הנוגעים בטיפול בפצועים, ומונחלים גם בנוגע ללוחמה ימית.
1907: אמנת האג - נחתם הסכם בינלאומי בהאג, הממשיך הסכם קודם מוועידות השלום של שנת 1899, ומנסה להסדיר תקנות של משפט בינלאומי בנושא פשעי מלחמה.
1900: טונגה - הופכת לשטח חסות בריטי.
1905-1900: אלג'יריה הצרפתית - הטריטוריה מתרחבת משמעותית כאשר האימפריה הצרפתית משתלטת על שטחי הסהרה שבלב היבשת.
בין היתר משתלטים הצרפתים על שטחה של הסולטנות הוודאיית וגורמים לנפילתה.
1901: רודזיה הבריטית - חברת הצ'רטר, חברת דרום אפריקה הבריטית, מרחיבה את שליטתה בדרום היבשת וכובשת את הרפובליקה הדרום-אפריקאית
1904-1901: מצרים הבריטית - האימפריה הבריטית מרחיבה את הטריטוריה שלה ומשתלטת על שטחים שנמצאים בחלקים מלוב וסודאן המודרניות.
1.1.1902: חוף הזהב – לאחר מאבקים של כמאה שנים מול אימפריית אשנטי במערב אפריקה, מספחים הבריטים רשמית את שטחי האשנטי לכתר הבריטי.
1907-1904: הודו סין הצרפתית - מתרחבת על חשבון סיאם במהלך מאבקים בין השתיים.
1905: איי הודו המזרחיים ההולנדיים - מרחיבים את שליטתם בפועל אל האי העצמאי האחרון שנותר באינדונזיה שנכנסת כולה תחת כיבוש.
1906: ונואטו - האיים עוברים לשליטה משותפת של צרפת ובריטניה.
1909: מלאקה - הטריטוריה הבריטית שבמלאקה מתרחבת על חשבון סיאם לאחר ההסכם האנגלו-סיאמי של 1909 .
1909: הכיבוש האמריקני של ניקרגואה - ארצות הברית משלטת על ניקרגואה לאחר שזו "פוגעת באינטרסים הלאומיים של ארצות הברית".
1 בינואר 1901: אוסטרליה - מקבלת עצמאות כדומיניון מין האימפריה הבריטית.
20 במאי 1902: קובה - זוכה לעצמאות מארצות הברית, אם כי תיקון פלאט משנת 1903 איפשר את המשך התערבות משמעותית של ארצות הברית בניהולה של קובה.
1903: פנמה - מקבלת לראשונה הכרה בעצמאותה מקולומביה, על רקע חפירת תעלת פנמה על ידי ארצות הברית.
7 ביוני 1905: נורווגיה - זוכה לעצמאותה משוודיה לאחר שבוטל האיחוד בין המדינות.
5 באוקטובר 1908: בולגריה - מכריזה על עצמאותה מהאימפריה העות'ומאנית.
1900: הקודקס האזרחי הגרמני - נכנס לתוקף קודקס החוקים פורץ הדרך, שישפיע רבות על השיטות המשפטיות ברחבי העולם במאה הקרובה ומעבר לה.
1901: התקופה האדוארדית - המלכה ויקטוריה הולכת לעולמה לאחר 63 שנות מלוכה בבריטניה.
בנה אדוארד השביעי יורש אותה.
1906-1903: פוגרומים - ברוסיה מתחוללים בשנים אלו מספר אירועי פוגרום, בהם פרעות קישינב ופוגרומים של המאות השחורות, בעקבות תעמולה אנטישמית.
בשנים אלו בוצעו מאות פוגרומים, נגבו חייהם של מאות יהודים, פצעו רבים אחרים וגרמו לנזקים אדירים לרכוש.
1904: ההסכמה הלבבית - שתיים מהמעצמות הגדולות בעולם, האימפריה הבריטית והצרפתית, מתקרבות זו לזו בהסכם שמציין את נקודת הפתיחה של מספר בריתות ביניהן, וזאת לאחר שנים רבות של מלחמות ומאבקים.
1904: תקרית שרטון דוגר - ירי של הצי הרוסי על הצי הבריטי בגלל טעות בזיהוי, שכמעט גורם למלחמה בין האימפריות.
1905: מהפכת 1905 - ניסיון כושל של סוציאליסטים וליברלים להפיל את שלטון הצאר הרוסי, ניקולאי השני.
בעקבות מהפכת 1905 מוקמת הדומה - פרלמנט רוסי שבו יושבים נציגי העם.
1905: החוק להפרדת דת ומדינה בצרפת - נחקק על ידי הרפובליקה הצרפתית השלישית, ומבסס את הזהות החילונית של המדינה.
1907-1906: זכות בחירה לנשים - פינלנד הופכת למדינה הראשונה באירופה שמכירה בזכות הבחירה לנשים בשנת 1906, ולמדינה הראשונה בעולם בה נשים מכהנות בפרלמנט בשנת 1907.
1900: פסק הדין פאקט האבנה - בית המשפט העליון של ארצות הברית מאמץ החלטה לפיה לכידת ספינות דיג בחופי הים כחלק מ"שלל מלחמה" נוגדת את החוק הבינלאומי.
עמדה זו השפיעה בהמשך על עיצובו של המשפט הבינלאומי ככזה השואף לצמצם את נזקי מלחמות עבור חברות פרטיות.
1902-1899: מלחמת אלף הימים (1902-1899) - סיומה של מלחמת אזרחים בקולומביה בין גורמים ליברלים לשמרנים, במהלכה נהרגים בין 60,000 ל-130,000 איש, לצד נזק כבד לרכוש ולכלכלה המקומית.
1904: תיקון לדוקטרינת מונרו - מונהג על ידי תאודור רוזוולט, ומתיר לארצות הברית ליזום התערבות בפוליטיקה הפנימית של מדינות אמריקה המרכזית והאיים הקאריביים, במקרים מסוימים, כדי למנוע התערבות של מעצמות אירופאיות באמריקה.
1907: הסכם וסקז קובו-מרטינס - הסכם בין ברזיל לקולומביה, שמעביר לרשות ברזיל שטח, שלימים יהפוך לחלק ממדינת האמזונאס בפדרציה הברזילאית.
1907: מדינות ארצות הברית – אוקלהומה היא המדינה ה-46 המצטרפת לארצות הברית.
1908: הקמת ה-FBI - מוקמת מחלקת החקירות הפדרלית, היכולה לפעול מטעם מחלקת המשפטים של ארצות הברית במדינות השונות של ארצות הברית לצורך חקירת פשעים פדרליים.
איגודי עובדים - הבשלתם של מספר תהליכים מקבילים מובילים להגברת המעורבות הפוליטית של איגודי העובדים בפוליטיקה הפנימית של ארצות הברית וקנדה, באמצעות התאגדויות חוץ-מפלגתיות ובריתות פוליטיות מתחלפות.
1900: מדיניות הדלת הפתוחה ומרד הבוקסרים - יזמה אמריקאית לפתיחת זכויות מסחר שוות בסין לכל המעצמות.
המדיניות גורמת לצבירת תאוצה של מרד הבוקסרים, שפורץ כנגד המעורבות הפוליטית והכלכלית של מעצמות זרות בסין.
1901: עצמאות אוסטרליה - בתום תהליך שנמשך עשור שנים מתאחדות המושבות הבריטיות ביבשת אוסטרליה למדינה פדרלית אחת כדומיניון של האימפריה הבריטית.
באותה השנה נחקק חוק מדיניות ההגירה של אוסטרליה שמגדיר את זהותה האירופית של המדינה ומערים קשיים על כניסתם של מהגרים מארצות לא אירופאיות.
1902-1901: מרד האיש הקדוש - מרד רחב היקף במספר אזורים בהודו-סין הצרפתית.
המרד מאחד קבוצות שונות כנגד הכובשים הקולוניאליסטים.
הממשלים המקומיים מטעם צרפת מדכאים במהירות יחסית את המרד במרבית האזורים למעט אזור לאוס, שנותר אזור סכסוך למשך זמן רב.
1902: הברית האנגלו-יפנית - נחתם הסכם בין האימפריה הבריטית והאימפריה היפנית העולה במטרה לחזק את האינטרסים המקומיים של השתיים בנוגע לסין וקוריאה.
1905: הכיבוש היפני בקוריאה - קוריאה הופכת לשטח חסות (פרוטקטורט) של האימפריה היפנית.
1901: ניסיון איחוד ערב הסעודית - ראשית מסעו של עבד אל-עזיז אבן סעוד לאיחוד חצי האי ערב.
עד סוף העשור שולט אבן סעוד בשטח במרכז חצי האי.
1905: התקוממות לאומית בפרס - התקוממות נגד השאה.
השאה לא מופל, אך ההתקוממות מביאה לכינון חוקה מוגבלת ב-1906.
1905: הרפובליקה של גוריה - התקוממות לאומית של גוריה כנגד האימפריה הרוסית, ששקועה בהתמודדות עם מהפכת 1905. האוטונומיה המורדת מחזיקה מעמד כשנה עד שהמרד מדוכא.
1908: הפיכת הטורקים הצעירים - מפלגה הטורקים הצעירים הלאומנית מבצעת הפיכה בטורקיה ומדיחה את הסולטאן עבדול חמיד השני.
ההפיכה היא גם נקודת ציון לסיומה של סדרת מאבקים בין קבוצות אתניות שונות באזור הבלקן של האימפריה העות'מאנית.
1909: הקמפיין המלייני השני - מאבקים מתמשכים בין כוחות ספרדים קולוניאליסטים לבין תרבויות ברבריות מקומיות במרוקו מגיעות לשיאן בעימות אלים סמוך לעיר מלייה.
1900: המלחמה הדרווישית - מתחיל מאבק מזוין של התנועה הדרווישית כנגד השלטון הבריטי בסומליה.
1900: הכנס הפאן-אפריקאי הראשון - מנהיגים ילידים מאזורים שונים באפריקה נפגשים עם מנהיגים מוצא-אפריקאי בכנס ראשון לקידום אינטרסים משותפים אל מול המעצמות הקולוניאליסטיות.
1902-1901: מלחמת אנגליה-ארו - במערב אפריקה הבריטית מתחזקת השפעתה של קונפדרציית ארו שמטפחת מיתוס של "בלתי מנוצחת".
קמפיין המלחמה של הבריטים מצליח לבלום את עיקר ההתנגדות ולמוטט את המיתוס.
1904: דו"ח קייסמנט - דו"ח השגריר הבריטי, רוג'ר קייסמנט, שחושף את היחס האכזרי של המערכת הקולוניאליסטית לילידי קונגו.
1900: זכויות עובדים - צרפת משדרגת את החוק לילדים ונשים במקצועות התעשייה, שמגביל ומסדיר את ההעסקתם של נשים וילדים, ואוגד יחד מספר תיקונים לחוק שנכתבו בעשורים הקודמים.
1909-1902: שביתה כללית - בעקבות צמיחתם של איגודי עובדים גדולים בסוף המאה ה-19, מתחילות להתאפשר, מעשית, שביתות רחבות היקף ולאורך העשור מתרחשות מספר שביתות כלליות.
בשנת 1902 הן מתרחשות בבלגיה ושוודיה, בשנת 1904 באיטליה, ובשנים 1905 ו-1909 מתקיימות שביתות כלליות ברוסיה ושוודיה בהתאמה, שגורמות לרפורמות כלכליות (בין היתר למנשר אוקטובר), ונתפסות בציבור הרחב כאמצעי ליצור שינוי רחב היקף בכלכלה מבלי לנקוט באלימות.
1904: תעלת פנמה - בשנת 1902 ארצות הברית רוכשת מצרפת את תשתית בניית התעלה לאחר זניחת המיזם מהצד הצרפתי.
בשנת 1904 מתחיל צוות אמריקאי את בנייתה של התעלה שתחבר בין האוקיינוסים מצידי אמריקה.
1905: הסדר חוב אמריקאי כפוי על הרפובליקה הדומיניקנית - לאחר בעיות חוב של הרפובליקה הדומיניקנית, שגוררת ניסיון התערבות של מעצמות אירופה במדינה, משתלטת ארצות הברית על המדינה - בהסכמתה - ומנהיגה במדינה משטר חירום כלכלי.
במשטר זה 55% מהתשלומים שמתקבלים עבור סחורה דומיניקנית מוקצים לתשלום החוב החיצוני.
לאחר שנתיים פוחת החוב החיצוני מ-40 מיליון דולר ל-17 מיליון דולר.
ב-1907 מועברת השליטה הכוללת בתקבולי המכס הדומיניקני לידי ארצות הברית בתמורה להלוואה בת 20 מיליון דולר.
ההלוואה משמשת לכיסוי מלוא החוב החיצוני, והופכת את ארצות הברית לנושה החיצונית היחידה של הרפובליקה.
1907: המשבר הפיננסי של שנת 1907 - משבר פיננסי שפורץ בארצות הברית, ובמהלכו שערי הבורסה צונחים בכ-50% לעומת השיא של שנת 1906. במהלך המשבר, שנמשך בערך 3 שבועות, נוהרים רבים אל הבנקים ומוסדות פיננסים נוספים, תופעה שמתגברת בעקבות פשיטת רגל של עסקים מקומיים שונים ביניהם גם מוסדות פיננסים.
1904: ברית הנשים הבינלאומית - ארגון חוץ-ממשלתי בינלאומי הפועל לקידום זכויות האישה ברחבי העולם.
1908: יום ראשון של הנשים - תהלוכת ענק בלונדון, למען זכויות נשים, בה השתתפו כחצי מיליון איש.
1904: ACVV - ארגון הרווחה הראשון שמוקם באפריקה למען זכויותיהם של כהי העור.
1905: פועלי התעשייה של העולם - האיגוד המקצועי הבינלאומי מתחיל את פעילותו בארצות הברית, ונושא על דגלו צביון אנרכו-סינדיקליסטי, ומשנה אידאולוגית העוסקת בזירוז המהפכה הקומוניסטית, מאבק מעמדות, התנגדות לשמרנות ולגילדות, ועוד.
1907: תנועת הצופים - ניסיונו הצבאי של רוברט באדן-פאוול מביא לראשיתה של תנועה חברתית עולמית לפיתוח יכולות פיזיות, חברתיות ונפשיות בבני נוער.
1909: האיגוד הלאומי לקידום אנשים צבעוניים - ארגון בולט המקדם זכויות אדם אזרחיות אפרו-אמריקאים.
אנרכיזם - התנועה הבינלאומית, שמתחילה בעשור הקודם בתנופה אקטיביסטית אנרכיסטית, גורמת לסדרת מעשי רצח של מנהיגים פוליטיים במדינות רבות באירופה וארצות הברית.
רצח נשיא ארצות הברית ויליאם מקינלי בשנת 1901 גורם לניסיונות לכונן שיתוף פעולה בינלאומי נגד התופעה, שהמדינות רואות בה "טרור".
29 ביולי 1900: אומברטו הראשון, מלך איטליה - נורה למוות בידי האנרכיסט האיטלקי גאֶטנו בְּרֶשִׁי.
6 במרץ 1901: וילהלם השני - ניסיון התנקשות כושל שמתבצע בגרמניה.
14 בספטמבר 1901: ויליאם מקינלי - נשיא ארצות הברית נורה ב-6 בספטמבר 1901 בתערוכה הפאן-אמריקאית שבבאפלו על ידי ליאון צ'ולגוש, אנרכיסט ממוצא פולני-אמריקני.
מקינלי מת 8 ימים לאחר מכן ומוחלף בידי סגנו, תאודור רוזוולט.
11 ביוני 1903: אלכסנדר הראשון, מלך סרביה - נרצח בארמונו במהלך הפיכה צבאית.
16 ביוני 1904: ניקולאי בובריקוב - מושל פינלנד נרצח על ידי אויגן שאומן.
1 בפברואר 1908: רצח מלך פורטוגל ויורשו ב-1908 - בזמן נסיעתם של קרלוש, מלך פורטוגל ושני בניו בכיכר מרכזית בליסבון, נורו לעברם יריות מתוך הקהל שהצטופף בצדי הדרך.
המלך מת מיד, בנו הבכור לואיש פיליפה, נסיך הכתר של פורטוגל נפצע אנושות ומת זמן קצר לאחר מכן ובנו השני נפצע בזרועו והוא שירש את כס המלכות, כמלך מנואל השני.
26 באוקטובר 1909: איטו הירובומי - מושל קוריאה, שכיהן ארבע פעמים בתפקיד ראש ממשלת יפן, נרצח על ידי הלאומן הקוריאני, אן ג'ונג-גון, בתחנת הרכבת של חרבין.
8 בספטמבר 1900: חזק פוגע ביישוב גלווסטון שבטקסס.
זוהי סופת ההוריקן הקטלנית ביותר שתועדה בארצות הברית, מאז תחילת המדידודת בשנת 1850.
19 באפריל 1902: רעידת אדמה בעוצמה של 7.5 בסולם ריכטר מתרחשת בגואטמלה.
באסון נהרגו 2,000 בני אדם.
קמורטה , אשר שטה בדרכה ממדראס שבהודו אל רנגון שבבורמה טובעת לאחר שנתקלת בציקלון בקרבת דלתא איראואדי.
כל 655 הנוסעים ו-82 אנשי הצוות של הספינה נספים באסון.
8 במאי 1902: הר פלה שבמרטיניק מתפרץ, ומחריב את העיר סנט פייר.
באסון נהרגים מעל 30,000 בני אדם.
31 בינואר 1906: רעידת אדמה חזקה באקוודור-קולומביה .
חוזקה מוערך בכ-8.8, וכמות ההרוגים מוערכת בכ-1,000 נפשות.
7 באפריל 1906: הר הגעש וזוב מתפרץ ומחריב את נאפולי.
18 באפריל 1906: רעידת האדמה של סן פרנסיסקו - רעידת אדמה בעוצמה 7.8 בסולם ריכטר מתרחשת בבקע סן אנדראס אשר גורמת נזק רב במיוחד לעיר סן פרנסיסקו.
באסון נהרגים מעל ל-3,000 בני אדם, כאשר בסביבות 225,000 עד 300,000 בני אדם נותרו ללא קורת גג, ונגרמים נזקים בסך 350 מיליון דולרים.
18 בספטמבר 1906: טייפון וצונאמי גורמים למותם של כ-10,000 בני אדם בהונג קונג.
1906: שתי סופות הוריקן מכות בשנה זו בחוף הדרומי ארצות הברית מפלורידה ועד מיסיסיפי, וגובות בסך הכל את חייהם של כ-300 בני אדם.
14 בינואר 1907: רעידת אדמה בקינגסטון שבג'מייקה גורמת למותם של מעל לאלף בני אדם.
30 ביוני 1908: בשעה 7:17 מתרחש אירוע טונגוסקה באגן נהר טונגוסקה הסלעי, בלב יער הטייגה בסיביר, אשר במסגרתו מושטח שטח מיוער בגודל 2,000 קילומטרים רבועים.
בשל הריחוק ממקום יישוב, לא אבדו חיי אדם כתוצאה מהפגיעה.
התאוריה היא שהאירוע נגרם כתוצאה מפגיעה של מטאורואיט גדול או שבר שביט בכדור הארץ.
28 בדצמבר 1908: רעידת האדמה במסינה - רעידת אדמה בעוצמה 7.1 בסולם ריכטר וצונאמי הורסים את מסינה, סיציליה וקלבריה.
באסון נהרגים מעל ל-150 אלף בני אדם.
1909: סופת הוריקן מכה באי השייך למדינת לואיזיאנה, וגובה את חייהם של כ-350 בני אדם.
סופה נוספת באותה שנה מכה בטקסס וגובה את חייהם של כ-40 בני אדם.
1 במאי 1900: אסון הכרייה בסקוטפילד - פיצוץ שנגרם במכרה פחם ביוטה שבארצות הברית גורם למותם של 200 כורים.
30 ביוני 1900: השרפה ברציפים של הובוקן - ספינות הנוסעים הגרמניות Saale, Main, Bremen ו-Kaiser William der Grosse, עולות באש בעת שהן עוגנות ברציפים של הובוקן, ניו ג'רזי שבארצות הברית.
האש מתחילה על רציף, ומתפשטת אל המזחים, והמחסנים.
באסון נהרגים 326 בני אדם.
3 ביוני 1903: אסון הכרייה בהאנה - פיצוץ שנגרם במכרה פחם בוויומינג שבארצות הברית גורם למותם של 169 כורים.
10 באוגוסט 1903: השרפה ברכבת המטרו של פריז - שרפה שמתרחשת בקו 2 של רכבת המטרו גורמת למותם של 84 בני אדם.
30 בדצמבר 1903: השרפה בתיאטרון אירוקווי בשיקגו - שריפת התיאטרון הקטלנית ביותר בהיסטוריה של ארצות הברית.
לפחות 602 בני אדם נהרגים כתוצאה מהשרפה, אך לא כל ההרוגים דווחו מכיוון שחלק מהגופות נלקחו ממקום האירוע.
7 בפברואר 1904: השרפה הגדולה בבולטימור - מחריבה מעל ל-1,500 מבנים ב-30 שעות.
15 ביוני 1904: השרפה באונייה גנרל סלוקום - השרפה מתרחשת בעת שהאונייה שייטה באיסט ריבר בעיר ניו יורק שבארצות הברית, והיא טבעה בעקבותיה.
באירוע נספו למעלה מאלף מתוך 1,400 יושבי הספינה, חלקם בטביעה.
נורגה - ספינת הנוסעים הדנית, אס.
נורגה, טובעת בעת שעושה דרכה מקופנהגן לניו יורק ומתנגשת בסלע.
מעל ל-635 מהנוסעים ואנשי הצוות על סיפון הספינה מתו באסון, כולל 225 מהגרים נורווגים.
6 בדצמבר 1907: אסון הכרייה במונונגה - האסון אשר מתואר כ"אסון הכרייה הגרוע ביותר בהיסטוריה האמריקאית" מתרחש כאשר בשעה 10:28 נוצר פיצוץ במכרה מס' 6 ובמכרה מס' 8 של חברת Fairmont Coal שגורם למותם של רוב הכורים במכרות.
מעל 362 בני אדם מתים באסון.
הסיבה הרשמית לפיצוץ לא נקבעה מעולם, אך החוקרים באותה התקופה מאמינים שניצוץ חשמלי או אחת ממנורות הלהבה של הכורים מציתות אבק פחם או גז מתאן.
13 בנובמבר 1909: אסון הכרייה בצ'רי - שרפה שמתחוללת במכרה הפחם אשר בעיר צ'רי שבאילינוי גורמת למותם של 259 כורים.
19 בדצמבר 1909: אסון הכרייה בדאר - פיצוץ שנגרם במכרה פחם בפנסילבניה כתוצאה ממנורות להבה שנושאים הכורים גורם למותם של 239 כורים.
1923-1899: מגפת הכולרה השישית המתועדת – המגפה שהחלה בהודו מתפשטת במזרח התיכון וגובה קורבנות רבים.
בניגוד להתפרצויות קודמות של כולרה, הפעם המגפה לא פוגעת קשות במערב אירופה, בזכות שדרוג ברפואה הציבורית שמנחילות מדינות המערב בסוף המאה ה-19, אך כן פוגעת קשות ברוסיה.
כאשר אסירים רוסים הביאו את הנגיף לגרמניה, התפשטותו באוכלוסייה נבלמה עקב הקפדתה של גרמניה לחסן את חייליה מפני הנגיף.
שנת 1900 היא השנה הקטלנית ביותר שתועדה בהודו מבחינת קורבנות כולרה, עם למעלה מ-800,000 הרוגים.
בהמשך העשור תועדו בהודו עוד למעלה מ-2 מיליון קורבנות מהמגפה.
1904-1900: התפרצות דבר הבלוטות בארצות הברית – בעקבות תיעודי מקרים של דבר הבלוטות, נכנסת קליפורניה לסגר.
אף על פי כן, המגפה מתפשטת בהמשך העשור לשאר ארצות הברית.
בעשור זה נכחדים 2 מינים של הזאב המצוי: זאב ההונשו היפני (1905), והזאב הפלורידני השחור מפלורידה (1908).
1900: צפלין - מתבצעת טיסת הבכורה.
1900: התערוכה העולמית של פריז - בה מוצגים לראשונה לציבור רחב של 50 מיליון מבקרים המצאות טכנולוגיות כמו סרטים קצרים בני כדקה הכוללים קול ותמונה, הדרגנוע, מנוע דיזל מופעל בשמן צמחי (ביו דיזל), הטלסקופ שובר-אור הגדול בעולם, כרכרה בעלת מנוע בעירה פנימית ועוד.
לרגל התערוכה שודרגה גם העיר פריז במבנים שהמחישו את שיא קדמת הטכנולוגיה כמו תחנות הרכבת גאר דה ליון וגאר ד'אורסה (כיום מוזיאון ד'אורסה), גשר אלכסנדר השלישי ועוד.
1902: גורד שחקים - בניין הום אינשורנס בעיר שיקגו הוא הבניין הראשון בעולם שנבנה בעזרת מסגרת פלדה ששימשה כשלד.
17 בדצמבר 1903: הטיסה הראשונה - האחים רייט מבצעים את טיסת הניסוי הראשונה שלהם בקיטי הוק, צפון קרוליינה.
1904: מנוע 2 הפעימות - אלפרד סקוט רושם פטנט על מנוע הרכב שפיתח.
1905: ניתוח להשתלת קרנית - מתבצע בהצלחה לראשונה על בני אדם, אך לוקה בחסר בעקבות מחסור בהבנה רפואית משלימה בנוגע לחיטוי, הרדמה ועוד.
2 בינואר 1906: מיזוג האוויר - המהנדס והממציא האמריקאי ויליס קרייר רושם פטנט על מערכת מיזוג האוויר המודרנית.
1908: פורד מודל T - התחלת הייצור המאסיבי של מודל המכונית, שמצליח בזכות מחירו שנועד להיות כ"מחיר שמתאים לכל פועל".
1909: טוסטר חשמלי - מיוצר בגרסתו המוקדמת ביותר.
התפתחות מנוע הדיזל: בעשור זה נחנכות האוניות הראשונות בעלות מנוע דיזל (1903), הצוללת הראשונה עם מנוע זה (1904).
בשנת 1908 מפותחת משאבת דלק המאפשרת הזרקה של כמות מדויקת של דלק.
1900: סוג דם - קרל לנדשטיינר מפתח את השיטה המודרנית לסיווג הדם, הישג עליו זוכה לנדשטיינר בפרס נובל לפיזיולוגיה או לרפואה בשנת 1930.
1900: תרכובת גריניאר - מתפרסמת התגלית לה חשיבות עליונה בסינתזה כימית.
על תגלית זו זוכה ויקטור גריניאר בפרס נובל לכימיה.
1900: חוקי התורשה של מנדל - נמצאים כתביו של גרגור מנדל בנושא גנטיקה, כ-15 שנים לאחר מותו ולאחר שלא הוערכו נכון בימי חייו ונשכחו.
מאז שנחקרו מחדש בשנת 1900 נחשב גרגור מנדל כ"אבי הגנטיקה", והם נחשבים לאבן הדרך הראשונה בהיסטוריה של הגנטיקה.
1900: 23 הבעיות של הילברט - בעיות בולטות במתמטיקה מנוסחות ומוצגות על ידי דויד הילברט.
1901: פרס נובל - מוענק לראשונה על פי צוואתו של אלפרד נובל.
17 במרץ 1905: האפקט הפוטואלקטרי - אלברט איינשטיין מסביר לראשונה על האפקט במאמר "על נקודת מבט היוריסטית בייצור והעברה של אור".
על מאמר זה קיבל איינשטיין פרס נובל לפיזיקה בשנת 1921.
11 במאי 1905: תנועה בראונית - אלברט איינשטיין מגיש את עבודת הדוקטורט שלו "על התנועה הנדרשת מהתורה הקינטית המולקולרית של החום ושל חלקיקים קטנים השוהים על פניו של נוזל במנוחה", בה הוא מסביר את התנועה של גזים וחלקיקי אבק הצפים בתוך נוזל.
30 ביוני 1905: תורת היחסות הפרטית - נחשפת במאמרו של אלברט איינשטיין, "על האלקטרודינמיקה של גופים נעים".
1905: החוק השלישי של התרמודינמיקה מנוסח על ידי ולטר נרנסט.
1906: החברה הפסיכואנליטית הבין לאומית - זיגמונד פרויד, אלפרד אדלר, קארל גוסטב יונג ואחרים מקימים את הארגון הבינלאומי הראשון שעוסק בפסיכואנליזה.
1907: תרומת דם - מתבצעת לראשונה על ידי ראובן אוטנברג.
1909: תהליך הבר-בוש - מומצא על ידי פריץ הבר וקרל בוש.
תהליך זה מאפשר יצירת אמוניה, המשמשת לדשנים לחקלאות, מהחנקן שבאוויר, ובזכות המצאה זו יכולת ייצור המזון של האנושות גדלה משמעותית.
אבחון רפואי - בעשור זה בוצעו מספר פריצות דרך בנושא, בראשן פיתוחו של אוגוסט פון וסרמן לזיהוי עגבת (1906), ופיתוחו של צ'ארלס מנטו לזיהוי שחפת (1908).
הרפואה בגרמניה - בעשור זה נחשבת גרמניה לחוד החנית של הקדמה הרפואית, כאשר רופאים ממדינות רבות מבקרים בה כדי ללמוד את גישתם פורצת הדרך של הגרמנים, שלוותה גם במספר פריצות דרך בתחום הרפואה.
1903: ספינת אוסברג – איכר נורווגי חופר תעלות ניקוז חדשות ונתקל במקרה בספינה ויקינגית שנקברה לפני למעלה מאלף שנים בקרבת העיר טונסברג שבנורווגיה.
הספינה שהתגלתה בתל הקבורה הייתה כמעט שלמה משום שהיא הייתה קבורה בחימר אשר סייע בשימור מבנה העץ.
הספינה מוצגת במוזיאון הספינות הוויקינגיות באוסלו שנפתח רשמית ב-1926.
1902: מדע בדיוני - סרט המדע הבדיוני הראשון "מסע אל הירח" מוקרן בבכורה בפריז.
כוכבי פופ - מרי פיקפורד הופכת בעשור זה לכוכבת-העל ההוליוודית הראשונה.
עשור זה הוא נקודת מפנה אופנתית, בין שלב בו אידיאל היופי בחברה המערבית הוא גוף מלא, לבין השלב בו אידיאל היופי הוא גוף רזה.
1907-1905: פוביזם - תקופת שיאו של הזרם שצייריו סטו במכוון ובמודגש מהמציאות האובייקטיבית והעדיפו את ההבעה האישית והסובייקטיבית.
קוביזם - באמצע העשור עולה הזרם בו אינו מוצג האובייקט מנקודת מבט אחת, אלא מפורק לגורמיו ומוצג מנקודות מבט שונות באופן סימולטני.
נקודת ציון אפשרית לתחילתו של הזרם האומנותי, היא ציורו של פבלו פיקאסו, העלמות מאביניון, עליו עובד פיקאסו בשנים 1906–1907.
פוטוריזם - בסוף העשור נוצרת תנועת האמנות הטכנולוגית.
אסכולת פריז - נוצרת בהדרגה עם הגירה מתמשכת של אומנים בולטים לפריז.
ספרים בולטים שרואים אור לראשונה בעשור זה: הקוסם מארץ עוץ (1900), האסופית (1908), הרוח בערבי הנחל (1908).
קומיקס - תחילתה של סוגת ההרפתקאות בקומיקס, שמשפיעה בהדרגה על סגנונם של קומיקסים רבים בפרט, ושל יצירות נוספות בכלל, דוגמת ספרים, סרטים ויצירות נוספות שנוצרו בהשראת יצירות קומיקס קודמות.
ג'אקומו פוצ'יני - המלחין האיטלקי סוחף את עולם האופרה עם יצירותיו טוסקה (1900), ומאדאם באטרפליי (1904), שנחשבות גם למעלה מ-100 שנה לאחר מכן לנכסי צאן ברזל של תחום האופרה.
1904: פיפ"א - נוסד הארגון הבינלאומי לכדורגל.
בשלב זה מכיל הארגון רק מדינות מאירופה.
1908: ספורט נשים - באולימפיאדת לונדון לראשונה מתקיימת השתתפות משמעותית של נשים.
1901: תרבות הגוף - אויגן זנדו , אייקון פיתוח הגוף המודרני הראשון, עורך את תחרות פיתוח הגוף הראשונה ומקדם את המיינסטרים את הענף המסחרי שעוסק בפיתוח הגוף - דוגמת חדרי כושר, מוצרי תזונה ומכשירי כושר ביתיים.
גשר ויליאמסבורג - הגשר מושלם בניו יורק בשנת 1903 והופך באותה עת לגשר התלוי הארוך ביותר בעולם.
מגדלי שעון - עבדול חמיד השני, סולטן האימפריה העות'מאנית, מבצע מיזם לרגל 25 שנים לשלטונו ובונה למעלה מ-100 מגדלי שעון ברחבי האימפריה.
דוב צעצוע - הופכים לצעצוע פופולרי במיוחד לאחר תקרית בה נשיא ארצות הברית, טדי רוזוולט, חס על חייו של דוב.
הצעצועים מקבלים את הכינוי "דוב טדי" וזוכים לפופולריות רבה.
נשיא ארצות הברית - תאודור רוזוולט
קיסר האימפריה הרוסית - ניקולאי השני
קיסר גרמניה - וילהלם השני
קיסר אוסטרו-הונגריה - פרנץ יוזף הראשון
האחים רייט - הראשונים לבצע טיסה בכלי טיס הכבד מהאוויר.
האחים היו הראשונים שהצליחו לבנות מטוס שמיש, בעל מנוע ויכולת בקרה, כמו כן הם תרמו רבות להבנת האמצעים הדרושים למטוס ולהתפתחות הטכנולוגיה הנוגעת בתעופה.
ליימן פרנק באום - מחבר ספר הילדים הקוסם מארץ עוץ (1900)
לוסי מוד מונטגומרי - מחברת ספרי הילדים האסופית (1908) ואן מאבונלי (1909)
גסטון לרו - מחבר רומן האימה הגותי הבלשי פנטום האופרה (1909)
סלמה לגרלף - מחברת ספר הילדים מסע הפלאים של נילס הולגרסון (1906)
ארתור קונאן דויל - מחבר הרומן הבלשי כלבם של בני בסקרוויל (1902)
26 בדצמבר 1901 - התקיים הקונגרס הציוני החמישי בבזל שבשווייץ.
29 בדצמבר 1901 – נוסדה הקרן הקיימת לישראל, במטרה לרכוש קרקעות בארץ ישראל ולהכשירן להתיישבות.
1902 - תיאודור הרצל מפרסם את ספרו "אלטנוילנד" בו הוא מציג את חזונו בנוגע למדינה היהודית העתידה לקום בארץ ישראל.
1903 - נוסדת ברוסיה תנועת צעירי ציון.
21 באוגוסט 1904 – הוועידה העולמית הראשונה של תנועת המזרחי מתכנסת בברטיסלאבה.
1905 - נוסדה בפתח תקווה מפלגת הפועל הצעיר.
11 באפריל 1909 – מתקיימת הגרלת המגרשים באחוזת בית, מאורע שנחשב כיום ההולדת של תל אביב.
12 באפריל 1909 – כנס היסוד של ארגון השומר.
בתחילת העשור, הכלכלה העולמית הייתה עדיין בתהליך התאוששות מהמשבר הכלכלי העולמי, אשר נבע ממשבר ה"סאב-פריים" בארצות הברית ב-2008. המשבר הוביל למיתון כלכלי, צנע, אינפלציה וגרם בהמשך לתסיסה חברתית במדינות רבות.
התסיסה החברתית כללה בין היתר את תנועת ה-15-M בספרד ואת תנועת אוקיופיי הבין-לאומית, אשר התמקדו בעיקר באי השוויון הכלכלי והחברתי בעולם.
התסיסה החברתית במדינות מסוימות, ובמיוחד בעולם הערבי, הובילה לגל התקוממויות שכונה "האביב הערבי" אשר כלל מהפכות בתוניסיה, מצרים, וסודאן, ומלחמות אזרחים בלוב, בסוריה ובתימן.
ארצות הברית המשיכה לשמר את מעמדה כמעצמת-על, בעוד שסין חתרה להרחיב את השפעתה, בעיקר באזור ים סין הדרומי ובאזור אפריקה, תוך חיזוק מעמדה כמעצמת על בהתהוות.
התחרות בין סין לארצות הברית על ההשפעה הגלובלית הובילה למלחמת סחר בין שתי המעצמות בהמשך העשור.
ארגון הטרור הג'יהאדיסטי-סלפי דאעש התחזק במהלך עשור זה והצליח עד אמצע העשור להשתלט על אזורים נרחבים בעיראק ובסוריה.
בעקבות כך נדרשה התערבות של כוח רב-לאומי גדול במיוחד (מבצע נחישות טבועה) על מנת לעצור את התחזקותו ולטהר את האזורים הללו משליטת דאעש.
בנוסף, בתחילת העשור הצליחה ארצות הברית לחסל את מנהיג אל קאעידה, אוסאמה בן לאדן, במהלך פשיטה על מתחם שבוצעה ב-2011 בפקיסטן.
במהלך העשור החלו להתחזק מפלגות שהתאפיינו בפופוליזם פוליטי, ובפרט הימין הפופוליסטי בעולם המערבי.
לקראת סוף העשור השתפרו היחסים בין קוריאה הדרומית לקוריאה הצפונית, לאחר עשורים רבים של משבר מתמשך בין שתי המדינות.
בתחילת העשור דרום סודאן קיבלה עצמאות מסודאן.
אף על פי כן, בשנת 2014 רוסיה סיפחה את חצי האי קרים ובעקבות זאת הוחרפו היחסים בעיקר בין רוסיה לאוקראינה ויתר מדינות המערב.
במהלך העשור חלה התקדמות טכנולוגית ניכרת.
לאורך העשור הטלפונים החכמים הפכו נפוצים במיוחד בכל העולם, והאינטרנט של הדברים (IoT) הפך נפוץ גם הודות לפיתוחים מתקדמים ברשתות אלחוטיות, טלפונים ניידים ומחשוב הענן.
הארגון המקוון ויקיליקס זכה לתשומת לב בין-לאומית במהלך העשור לאחר שהודלף באמצעותו מידע מסווג על נושאים רבים כולל פרטים על בסיס הצי מפרץ גואנטנמו, סוריה, מלחמת אפגניסטן, ומלחמת עיראק.
בנוסף, עובד ה-NSA לשעבר אדוארד סנודן חשף מידע סודי על מעקב המוני נרחב שמבוצע על ידי ה-NSA, והדבר תרם להעלאת המודעת העולמית לנושא הפרת הפרטיות בעידן הדיגיטלי.
הטכנולוגיות החדשות גם גרמו לשינויים בצריכת המדיה בעולם, כאשר במהלך העשור הפופולריות של שירותי הסטרימינג באינטרנט גדלו באופן מהותי והחלו להחליף בהדרגה את הטלוויזיה בכבלים.
ההתחממות הגלובלית הפכה לנושא מרכזי במהלך העשור בין היתר לאחר שהתקבלו דיווחים מטרידים על טמפרטורות שיא חדשות ועל שינויים קיצוניים במזג האוויר.
אסונות טבע גדולים אירעו לאורך העשור, ביניהם רעידות האדמה בהאיטי, סנדאי, ונפאל, והסופות הטרופיות ההרסניות סנדי, האיאן, הארווי, אירמה, מריה, ואידאי.
בנוסף, ריכוזי הפחמן הדו-חמצני בעולם עלו מ-390 ל-410 חלקים למיליון (ppm).
בשנת 2013 פרסם הפאנל הבין-ממשלתי לשינוי האקלים הצהרה לפיה "סביר מאוד (95%–100%) שהשפעת האדם היא הגורם המרכזי להתחממות הנצפית מאז אמצע המאה ה-20".
לאורך העשור הצטרפו גופים מדעיים נוספים בהצהרות דומות.
על רקע הפרסומים, המאבקים בזיהום ובשינויי האקלים תפסו מקום מרכזי בשיח הציבורי והפוליטי במהלך העשור, דבר שהוביל למחאות, יוזמות חקיקה ופולמוס ציבורי חריף.
במהלך העשור גדלה אוכלוסיית העולם מ-6.9 ל-7.7 מיליארד בני אדם.
כ-1.4 מיליארד לידות וכ-560 מיליון מקרי מוות התרחשו ברחבי העולם במהלך העשור.
הדור שנולד במהלך העשור מכונה דור האלפא.
בישראל עשור זה מזוהה בעיקר עם עסקת שליט, המחאה החברתית, מבצע עמוד ענן, מבצע צוק איתן, משט המרמרה ואינתיפאדת הסכינים.
המלחמה בטרור (2001 עד היום) – מספר מערכות אידאולוגיות, צבאיות, ודיפלומטיות שמטרתן לסכל פיגועי טרור המתוכננים על ידי ארגונים שהוגדרו על ידי ארצות הברית ובעלות בריתה כארגוני טרור (בעיקר ארגונים איסלאמים כמו אל-קאעידה, חזבאללה, חמאס, ודאעש) ולהפסיק את המצב המתמשך בו מדינות מספקות חסות לארגוני טרור.
את המערכות השיקו ארצות הברית, עם תמיכה מנאט"ו ובנות ברית אחרות מיד לאחר פיגועי 11 בספטמבר 2001. היום המונח מיוחס בעיקר למלחמות אותן הובילו ארצות הברית והממלכה המאוחדת באפגניסטן ועיראק.
מלחמת אפגניסטן (2001 עד 2014) – מלחמה שנמשכה 13 שנים ואשר אותה יזמה ארצות הברית בעקבות פיגועי 11 בספטמבר בשנת 2001, שהעלו את אפגניסטן כחשודה העיקרית במתן בסיסים לאוסאמה בן לאדן ולארגון הטרור האיסלאמיסטי אל-קאעידה.
במסגרת המלחמה נכבשה אפגניסטן והופל שלטון הטליבאן שעבר למלחמת גרילה נגד שלטון הכיבוש החדש, בעיקר מבסיסי פעולה שהקים במקומות שונים במדינה ובפקיסטן השכנה.
ב-28 בדצמבר 2014 הכריזה ארצות הברית רשמית על סיום מעורבותה הצבאית באפגניסטן.
ב-13 שנות לחימה אלה, נמנו כ-9,000 הרוגים לכוחות הקואליציה והצבא האפגני, ולמעלה מ-38,000 לוחמי מיליציה נהרגו (מרביתם השתייכו לארגון הטליבאן).
מלחמת עיראק (2003 עד 2011) – מלחמה שהחלה ב-20 במרץ 2003 כאשר קואליציה של מדינות בראשות ארצות הברית ובריטניה פלשה לעיראק במטרה להפיל את משטרו של סדאם חוסיין.
במהלך המלחמה נכבשה עיראק והופל משטרו של חוסיין.
ב-15 בדצמבר 2011 הכריזה ארצות הברית רשמית על סיום מעורבותה הצבאית בעיראק.
בתשע שנות לחימה אלה, נמנו כ-4,800 הרוגים לכוחות הקואליציה, רובם אמריקאים, ולמעלה מ-100,000 הרוגים עיראקים.
מטרת ההתערבות הצבאית הייתה קודם כל לעצור את ההתקדמות של דאעש, לסייע לקבוצות המיעוט בהם הארגון מבצע רצח עם, ובסופו של דבר לגרום לכך שהארגון ייסוג מהאזורים אותם הוא כבש.
המלחמה בצפון-מערב פקיסטן (2004 עד היום) – סכסוך מזוין בין הכוחות המזוינים של פקיסטן לקבוצות מיליטנטיות אסלאמיות (המורכבות מאנשי שבטים מקומיים, חברי ארגון הטליבאן, וחברי המוג'אהדין).
ההתקוממות השיעית בתימן (18 ביוני 2004 עד היום) – מלחמת אזרחים המתחוללת בצפון תימן אשר החלה ב-2004 כאשר חוסיין באדרדין אל-חות'י, מתנגד משטר ומנהיג הזיידים השיעים, פתח במרד נגד ממשלת תימן.
מלחמת הסמים במקסיקו (11 בדצמבר 2016 עד היום) – סכסוך מזוין מתמשך בין קרטלי הסמים אשר נלחמים בגורמי אכיפת החוק במקסיקו.
אף על פי שקרטלי הסמים המקסיקניים קיימים זמן רב, הם הפכו לבעלי השפעה רבה לאחר דעיכת קרטלי הסמים של קולומביה בשנות ה-90. קרטלי הסמים המקסיקנים שולטים כיום בשוק הסמים הסיטונאי בארצות הברית.
מעצרים של ראשי הקרטלים הובילו לגל אלימות כאשר הקרטלים מנסים להשתלט על נתיבי הסחר של הסמים אל תוך ארצות הברית.
מלחמת הסמים בפיליפינים (30 ביוני 2016 עד היום) – סכסוך מזוין מתמשך בין קרטלי הסמים אשר נלחמים בגורמי אכיפת החוק בפיליפינים.
נכון ל-21 בדצמבר 2020 מעל ל-5,900 איש נהרגו בפעולות נגד סוחרי סמים.
מלחמת האזרחים בקולומביה (1964 עד היום) – סכסוך מתמשך בין ממשלת קולומביה לבין מיליציות צבאיות למחצה, הנלחמים על הגדלת שטחי השפעתם במדינה.
מלחמת האזרחים במאלי (16 בינואר 2012 – 20 בפברואר 2015) – במסגרת סכסוך זה כובשות מספר קבוצות מורדים אסלאמיות את כל החלק הצפוני של מאלי, מכריזות על האזור כאוטונומיה עצמאית, ומטילות את חוקי השריעה על האזור שנכבש.
כוחות צבא מצרפת וממדינות אפריקניות שונות מסייעות בשנים הבאות לצבא של מאלי לכבוש מחדש את אזור צפון מאלי.
במהלך העשור השני של המאה ה-21 חל גל של התקוממויות, הפגנות, ומעשי מחאה ואלימות בהיקף חסר תקדים בעולם הערבי, אשר החלו ב-2010 בתוניסיה והתפשטו בהמשך בכל רחבי מדינות ערב ובשכנותיה:
ההפיכה בתוניסיה (18 בדצמבר 2010 – 14 בינואר 2011) – הפיכה צבאית אשר במסגרתה הודח הנשיא מאמאדו טנג'ה.
ההפיכה במצרים (11 בפברואר 2011) – סדרה מתמשכת של הפגנות רחוב, מחאות המוניות ופעולות מרי אזרחי אשר התנהלו במצרים במשך מספר שבועות.
בעקבות המחאות ב-11 בפברואר אולץ הנשיא המצרי חוסני מובארכ להתפטר מתפקידו ולהעביר את השלטון לידי הצבא המצרי.
מלחמת האזרחים בלוב (15 בפברואר 2011 – 23 באוקטובר 2011) – סדרה של הפגנות ומהומות של אזרחי לוב נגד המשטר בן 42 השנים של מועמר קדאפי אשר פרצו בעקבות שיעור האבטלה הגבוה בלוב וחוסר הפיתוח במדינה, הסלימו במהירות למלחמת אזרחים כאשר קדאפי החל להשתמש בכוח צבאי נגד המורדים בלוב.
כתוצאה מכך, מאות אזרחים לובים נהרגו ואלפים נפצעו.
ב-20 באוקטובר 2011, קדאפי נתפס על ידי המתקוממים ונרצח.
זהו האירוע שסימל את סוף ההתקוממות.
על אף זאת מתגלה כמות לא מבוטלת של עריקים מהצבא הסורי של בשאר אל-אסד ואף מקרים בהם מפגינים חמושים רוצחים חיילים ושוטרים סורים.
במהלך העשור היו כ-500,000 הרוגים בהתקוממות.
ההפיכה בתימן (27 בינואר 2011 – 27 בפברואר 2012) – סדרה של הפגנות המוניות אשר פרצו ברחבי תימן בשל חוסר שביעות רצון של הציבור משלטונו של הנשיא עלי עבדאללה סאלח.
עם חלוף הזמן גברו ההפגנות למחאות המוניות, שביתות, עימותים עם הצבא ואף למלחמת אזרחים בין תומכי הנשיא למתנגדיו.
ביוני הופגז ארמונו של הנשיא סאלח על ידי מתנגדיו והוא נפצע באורח בינוני.
ההפיכה במצרים (3 ביולי 2013) – הפיכה צבאית שביצע צבא מצרים במדינה כאשר הדיח את נשיא מצרים הנבחר מוחמד מורסי.
מלחמת האזרחים בעיראק (4 ביוני 2014 עד היום) – ארגון המדינה האסלאמית, בסיועם של גורמים סוניים נוספים במדינה, כבש שטחים נרחבים בצפון עיראק.
הארגון הצליח לכבוש את העיר מוסול, השנייה בגודלה במדינה, והחל לרדוף את המיעוטים הדתיים שחיו באזורים שעליהם השתלט, בעיקר הכורדים הז'ידים.
מלחמת האזרחים בתימן (19 במרץ 2015 עד היום) – מלחמת האזרחים בתימן החלה ב-2015 לאחר שהחות'ים, קבוצה מורדת הנתמכת על ידי איראן, כבשו את צנעא, בירת תימן.
קואליציה של מדינות ערביות בהובלת ערב הסעודית, התערבה כדי להדוף את החות'ים, אך המלחמה נמשכה גם אל תוך העשור הבא.
אל-קאעידה והמדינה האסלאמית גם הן מעורבות במלחמה, ומתקיפות את שני הצדדים הלוחמים.
29 במרץ 2010 – פיגועי ההתאבדות ברכבת התחתית של מוסקבה (40 הרוגים) – שתי נשים שהשתייכו לארגון הצ'צ'ני האסלאמי "אמירות הקווקז" ביצעו שני פיגועים שונים בשתי תחנות של הרכבת התחתית של מוסקבה (לוביאנקה ופרק-קולטורי) בהפרש של כ-40 דקות ביניהם.
24 בינואר 2011 – פיגוע ההתאבדות בנמל התעופה דומודדובו (לפחות 35 הרוגים ו-180 פצועים) – מחבל מתאבד התפוצץ באגף הנוסעים הנכנסים בנמל התעופה דומודדובו במוסקבה.
22 ביולי 2011 – מתקפת הטרור בנורווגיה (77 הרוגים ו-96 פצועים) – אנדרס ברינג בריוויק פוצץ רכב תופת בלב קריית הממשלה באוסלו ולאחר מכן ביצע טבח באמצעות ירי בבני נוער במחנה הקיץ של מפלגת העבודה הנורווגית באי אוטויה (Utøya).
15 באפריל 2013 – הפיגוע במרתון בוסטון (3 הרוגים ו-264 פצועים) – האחים הצ'צ'נים-מוסלמים טמרלן ודז'וחר צרנייב, אשר היו תושבי קבע בארצות הברית, הפעילו שתי פצצות בכיכר קופלי שבמרכז העיר בוסטון במהלך מרתון בוסטון ה-117, בקרבת קו הסיום.
21 בספטמבר 2013 – הפיגוע בקניון וסטגייט (67 הרוגים ו-175 פצועים) – קבוצת מחבלים חמושים שהשתייכה לארגון הטרור המוסלמי א-שבאב ביצעה טבח בקניון וסטגייט היוקרתי בניירובי.
במהלך הטבח המחבלים רצחו במכוון נוצרים ושחררו את אלו שזוהו כמוסלמים.
15 בדצמבר 2014 – טבח התלמידים בפשאוור (145 הרוגים ו-114 פצועים) – קבוצת מחבלים חמושים שהשתייכה לארגון הטליבאן ביצעה טבח בבית ספר בעיר פשאוור שבצפון מערב פקיסטן.
18 במרץ 2015 – הפיגוע במוזיאון הלאומי בארדו (23 הרוגים ו-50 פצועים) – פיגוע ירי ומיקוח שבוצע במוזיאון הלאומי "בארדו" שבתוניס.
20 במרץ 2015 – מתקפת הטרור במסגדי צנעא (137 הרוגים ו-351 פצועים) – סדרת פיגועי התאבדות מתואמים בשני מסגדים בצנעא בירת תימן.
2 באפריל 2015 – מתקפת הטרור באוניברסיטת גאריסה בקניה (148 הרוגים ו-79 פצועים) – קבוצת מחבלים חמושים שהשתייכה לארגון הטרור המוסלמי א-שבאב ביצעה טבח באוניברסיטת גאריסה שבמזרח קניה.
13 בנובמבר 2015 – מתקפת הטרור המשולבת בפריז (130 הרוגים ו-349 פצועים) – כשישה מחבלים שהשתייכו לארגון הטרור דאעש (המדינה האסלאמית) ביצעו טבח ופיגועי טרור במספר מקומות ברחבי העיר פריז שבצרפת, מספר ימים לאחר מכן בוצע מרדף אחר ה"מוח" של הטבח, במסגרתו הוא נורה ונהרג.
22 במרץ 2016 – הפיגועים בבריסל (34 הרוגים ו-330 פצועים) – שלושה פיגוע התאבדות בשני אתרים שונים בבריסל בירת בלגיה שהתבצעו על ידי ארגון המדינה האסלאמית.
14 ביולי 2016 – פיגוע הדריסה בניס (84 הרוגים ו-202 פצועים) – מחבל מוסלמי צרפתי ממוצא תוניסאי דהר עם משאית לכיוון החוגגים את יום הבסטיליה בעיר ניס בצרפת ולאחר מכן התחיל לירות באזרחים ברובה אוטומטי.
19 בדצמבר 2016 – פיגוע הדריסה בברלין (9 הרוגים ו-50 פצועים) – מחבל מוסלמי דהר עם משאית לכיוון חוגגי חג המולד בברלין ליד כנסיית קייזר וילהלם.
22 במאי 2017 – פיגוע הטרור במנצ'סטר (22 הרוגים ו-120 פצועים) – מחבל מוסלמי ממוצא לובי בעל אזרחות בריטית פוצץ מטען חבלה בעת הופעתה של הזמרת האמריקנית אריאנה גרנדה במנצ'סטר ארנה.
24 בנובמבר 2017 – הפיגוע במסגד א-ראודה (309 הרוגים ו-128 פצועים) – כ-30 מחבלים פוצצו מטען חבלה וירו על מסגד א-ראודה שבצפון סיני.
הפיגוע נחשב לקטלני ביותר בהיסטוריה של מצרים.
27 בינואר 2018 – פיצוץ אמבולנס תופת בקאבול, בירת אפגניסטן, נהרגו לפחות 95 בני אדם ו-158 נפצעו.
27 באוקטובר 2018 – הטבח בבית הכנסת בפיטסבורג: אנטישמי פתח בירי בתוך בית כנסת בפיטסבורג, פנסילבניה במהלך ברית מילה, 11 מתפללים נרצחו.
משנת 2005 ועד היום הפכה תוכנית הגרעין האיראנית לסוגיה משמעותית ומעוררת מחלוקת בקרב מדינות העולם המערבי.
אחר חודשים של דיונים, התקבלו החלטות סנקציות מרוככות במועצת הביטחון ב-23 בדצמבר (מספר 1737), ב-24 במרץ 2007 (מספר 1747) וב-4 במרץ 2008 (מספר 1803) לאור סירובה של איראן לחדול מהעשרת אורניום.
הערכות המודיעין נחלקו בנוגע למועד בו איראן תצליח לייצר מתקן נפץ גרעיני, החל מההערכה הישראלית המחמירה של סוף 2009 וכלה בהערכות אמריקניות שדחו את השגת הפצצה למועד כלשהו בין 2010–2015.
ב-14 ביולי 2015 הגיעו שרי החוץ של שש המעצמות (ארצות הברית, צרפת, גרמניה, בריטניה, סין ורוסיה) ושר החוץ של הרפובליקה האסלאמית של איראן להסכם בדבר תוכנית הגרעין האיראנית.
לפי ההסכם תוקפא תוכנית הגרעין האיראנית למשך 10–15 שנים תמורת הסרת כל הסנקציות שהוטלו עליה במשך השנים.
לאחר שבמשך למעלה ממאה שנים המאבק למען זכויות נשים ידע עליות ומורדות, בתחילת עשור זה הוא מקבל תפנית חדשה בעקבות השפעתן הרבה של התפתחות האינטרנט והרשתות החברתיות, ויש המסמנים את שנת 2012 כתחילתו של "הגל הרביעי של הפמיניזם".
"גל" זה התאפיין במעבר של השיח הפמיניסטי ממחוזות האקדמיה לציבור הרחב.
נושאים שהיו מרכזיים בשלבים מוקדמים יותר של תנועות זכויות הנשים זוכים לתשומת לב לאומית ובין-לאומית על ידי תקשורת המיינסטרים ופוליטיקאים שעוסקים בנושא באופן נרחב יותר מאי פעם, כאשר השיח בעשור זה מתמקד בין היתר בנושאים כמו הטרדות מיניות, תרבות האונס או ביוש גוף.
בשנת 2017 זכה קמפיין Me Too לתשומת לב בין-לאומית, לאחר שהמפיק ההוליוודי, הארווי ויינסטין, הואשם על ידי למעלה מ-100 נשים בעבירות מין שונות, ולבסוף הורשע בכך.
זו הופכת לנקודת מפנה שמובילה נשים רבות ברחבי העולם לשתף ברשתות החברתיות האשמות כלפי עשרות גברים חזקים בתקשורת, בפוליטיקה ובתעשיית הבידור.
זכות בחירה לנשים: סעודיה (2011)
בתחילת העשור, פרץ האביב הערבי שהקיף חלקים נרחבים ממדינות ערב והוביל למהפכות ושינויים פוליטיים ברבות מהן.
הגעת פליטים ומהגרים מאסיה ומאפריקה השפיעה על השיח הפוליטי באירופה ונקראה משבר ההגירה באירופה.
תופעה ההגירה לא התרחשה רק באירופה, אלא במדינות רבות ברחבי העולם.
דונלד טראמפ נבחר לנשיאות ארצות הברית בין השאר על רקע הבטחות להילחם בהגירה לא חוקית בעזרת בניית חומה עם מקסיקו.
בברזיל היא הייתה חלק מהקמפיין של הנשיא הימני בולסונארו וכך גם במדינות אחרות באזור שחששו מהגירת מיליונים מוונצואלה.
בדרום אפריקה, גברה ההתנגדות להגירה מהמדינות הסמוכות.
במהלך העשור עלה השימוש במונח פופוליזם כזרם בחלק מהציבור וגדלה התמיכה הציבורית בתנועות הנחשבות כחלק מהפופוליזם הימני באירופה, וכן התחזקה הלגיטימיות של תנועות ימין קיצוניות יחסית.
החזית הלאומית בצרפת, הליגה הצפונית באיטליה, מפלגת החירות באוסטריה ומפלגת העצמאות בבריטניה נחלו הישגים נאים בבחירות הכלליות.
משמאל, בלטו חמשת הכוכבים באיטליה וסיריזה ביוון.
היו שתיארו את דונלד טראמפ כפופוליסט ואף חלק ממתנגדיו מהמחנה הפרוגרסיבי במפלגה הדמוקרטית תוארו כך.
באמריקה הלטינית, נבחרו במקסיקו ובברזיל נשיאים שתוארו כפופוליסטים.
גודלו של הזרם ומידת השפעתו שנויים במחלוקת, בעיקר בשל הגדרתו המעורפלת.
10 באפריל 2010 – התרסק מטוס טופולב Tu-154 ועליו נשיא פולין, לך קצ'ינסקי, רמטכ"ל צבא פולין ובכירים פולנים נוספים.
27 באפריל 2010 – משבר החוב של יוון: סוכנות הדירוג הבין-לאומית סטנדרד אנד פורס הפחיתה את הדירוג של יוון לדרגת אג"ח זבל.
ב-6 במאי 2010 התקיימו בחירות כלליות בבריטניה ובהן נבחר "פרלמנט תלוי", ללא רוב מוחלט לאחת המפלגות, לראשונה מאז 1974. בשל התוצאות התקיימו שיחות קואליציה בין שתי המפלגות הגדולות למפלגה הליברל-דמוקרטית, כשהליברל-דמוקרטים מצטרפים לקואליציה עם השמרנים בראשות דייוויד קמרון, המוקמת ב-11 במאי.
ב-15 בפברואר 2011 קבע בית המשפט במילאנו כי ראש ממשלת איטליה סילביו ברלוסקוני יועמד לדין בגין חשדות על כל ששילם עבור קיום יחסי מין עם קטינה במועדון לילה ובגין שימוש לרעה בסמכויותיו כראש הממשלה.
מאי 2012 – פרנסואה הולנד נבחר לכהן כנשיא צרפת.
נובמבר 2013 – מתחילות מחאות יברומאידאן באוקראינה כתגובה להחלטת ממשלת אוקראינה שלא לחתום על הסכם שיתוף פעולה עם האיחוד האירופי.
בעקבות המחאות מדיח הפרלמנט ב-22 בפברואר 2014 את הנשיא ויקטור ינוקוביץ' אשר נמלט לרוסיה.
16 במרץ 2014 משאל העם בחצי האי קרים: משאל עם בנוגע לשאלת הצטרפותו לפדרציה הרוסית, רוב המצביעים הצביעו בעד הסתפחות לפדרציה, כשבעקבות כך מספחת אותו רוסיה ב-17 במרץ, כשהוא מוכר כרפובליקה של קרים.
כתוצאה מכך מטילות מדינות המערב סנקציות כלכליות על רוסיה.
7 באפריל 2014 – הרפובליקה העממית של דונצק מתנתקת מאוקראינה ומכריזה על עצמאות.
המדינה אינה מוכרת על ידי שאר העולם.
19 ביוני 2014 – מלך ספרד חואן קרלוס פורש ומעביר את תוארו לבנו פליפה השישי.
18 בספטמבר 2014 – משאל העם על עצמאות סקוטלנד: 55 אחוזים מהמצביעים התנגדו לעצמאות, ובעקבות כך סקוטלנד נשארה חלק מהממלכה המאוחדת.
שנת 2015 ואילך – משבר ההגירה באירופה: משבר מתמשך באירופה, כאשר מספר הולך וגדל של פליטים ומהגרי עבודה ממדינות המזרח התיכון וצפון אפריקה מגיעים למדינות האיחוד האירופי, בחיפוש אחר חיים טובים יותר מאשר במדינות המוצא.
המשבר כולל חשש לתנאים הומניטריים של המהגרים מחד ולכלכלת המדינות המארחות מאידך, כשהוא הופך לתפוח אדמה לוהט במדינות אירופה.
23 ביוני 2016 – משאל העם על חברות הממלכה המאוחדת באיחוד האירופי: משאל עם בממלכה המאוחדת קובע ברוב של 51.9% בעד הפרישה מהאיחוד האירופאי.
ההחלטה תערער את היחסים בתוך הממלכה עם סקוטלנד (בה תמכו רוב המצביעים בהשארות), ותפיל שתי ממשלות, כשתהליך היציאה יארך כארבע שנים.
ראש ממשלת בריטניה דייוויד קמרון, שהתנגד לפרישה, מתפטר מתפקידו ביולי ואת מקומו תופסת תרזה מיי.
23 באפריל 2017 – הבחירות לנשיאות צרפת 2017: עמנואל מקרון, מועמד עצמאי מטעם המפלגה שהקים "הרפובליקה בתנועה!" הממוקמת במרכז ודוגלת בדרך השלישית, מנצח את נשיאת מפלגת החזית הלאומית מארין לה פן.
27 באוקטובר 2017 –הרפובליקה הקטאלנית מכריזה על עצמאותה מספרד, אחר שהתקבל רוב במשאל עם שנערך ב-1 באוקטובר, שלא בהסכמה עם ממשלת ספרד ובניגוד לחוקה הספרדית.
בתגובה שלל הפרלמנט של ספרד את האוטונומיה של קטלוניה והדיח את ממשלת קטלוניה, ונשיא קטלוניה קרלס פוג'דמון וחברי ממשלתו הואשמו במרידה, כשהוא בורח לבלגיה ומקים שם ממשלה גולה.
ב-28 באוקטובר 2017, הודיעה ממשלת ספרד כי סגנית ראש הממשלה הספרדי, סוראיה סאנס דה סנטה מריה, תמונה לשליטה זמנית של קטלוניה.
בנובמבר 2017 נעצרו חברי הממשלה הקטאלונית שתמכו בהיבדלות.
24 ביולי 2019 – תרזה מיי מתפטרת מתפקידה כראש ממשלת בריטניה על רקע משבר הברקזיט ומוחלפת בבוריס ג'ונסון.
אוקטובר 2010 – דילמה רוסף מנצחת בבחירות לנשיאות ברזיל והופכת (ב-1 בינואר 2011) לנשיאת ברזיל הראשונה.
5 במרץ 2013 – נשיא ונצואלה הוגו צ'אווס מת ממחלת הסרטן לאחר 14 שנים בשלטון.
את מקומו תופס סגנו, ניקולאס מאדורו, שהופך לנשיא נבחר ב-14 באפריל.
22 בנובמבר 2015 – מאוריסיו מאקרי מנצח בסיבוב השני בבחירות לנשיאות בארגנטינה.
ניצחונו נחשב כחלק מהגאות הכחולה.
זוהי תופעה פוליטית שהופיעה באמצע העשור באמריקה הלטינית.
תופעה זו אופיינה בהתחזקות הימין הפוליטי באזור.
בפרו פדרו פבלו קוצ'ינסקי ירש את אויאנטה אומאלה.
בצ'ילה סבסטיאן פיניירה ירש את מיצ'ל בצ'לט ב-2018 וכו'.
בשלהי העשור נחלשה הגאות בעקבות ניצחונות השמאל בארגנטינה, מקסיקו פנמה וכו'.
31 באוגוסט 2016 – דילמה רוסף מודחת, לאחר השעיה, בשל עבירות כספים.
סגנה, מישל טמר, ממלא את מקומה ומשמש כנשיא ברזיל עד 31 בדצמבר 2018.
אוקטובר 2018 – ז'איר בולסונארו נבחר לנשיא ברזיל.
13 בינואר 2019 – חואן גואידו, נשיא האספה הלאומית של ונצואלה מונה לנשיא זמני וב-23 בינואר הוא משביע את עצמו לנשיא, במחלוקת פוליטית עם הנשיא המכהן מאדורו.
מדינות העולם נחלקות האם לקבל את מאדורו או גואידו כנשיא ונצואלה.
2019 – נשיא בוליביה אבו מוראלס, מתמודד ומנצח ב-47% בבחירות לנשיאות, כשבעקבות כך עולים חשדות לזיופים ומחאות פורצות ברחבי המדינה, כשארגון מדינות אמריקה פרסם דו"ח שבו נטען למניפולציות בהליך הבחירות, בתיעוד ההליכים ובזיוף חתימות.
ראשי המשטרה הצטרפו למחאות נגד מוראלס, וראש הצבא קרא לו להתפטר.
בעקבות כך התפטר מוראלס וברח למקסיקו, שם קיבל מקלט מדיני.
ההתמודדות עצמה הייתה לא חוקית, שכן על פי חוקת בוליביה מותר לאדם לכהן כנשיא במהלך שתי קדנציות לכל היותר.
בסוף הקדנציה השנייה שלו יזם מוראלס משאל עם שיאפשר לו להתמודד לנשיאות פעם שלישית, אך העם דחה את ההצעה.
8 באוקטובר 2010 – האנטילים ההולנדיים שבים הקריבי, חלק מממלכת ארצות השפלה, חדלים להתקיים כישות מדינית אחת.
1 ביולי 2012 – אנריקה פניה נייטו נבחר לנשיא מקסיקו עם 38 אחוז מהקולות.
19 באוקטובר 2015 – ג'סטין טרודו, ראש המפלגה הליברלית ניצח בבחירות הפרלמנטריות בקנדה בכך הגיעה לסיומה תקופה של כמעט 10 שנים רצופות שבהן קנדה הייתה תחת הנהגתו של ראש הממשלה סטיבן הרפר.
הרפר התפטר מתפקידו כמנהיג המפלגה השמרנית.
19 באפריל 2018 – ראול קסטרו פורש מתפקידו כנשיא מועצת המדינה של בקובה, כשבכך מסתיימות קרוב ל-60 שנים בהם שם משפחתו של שליט קובה הוא 'קסטרו'.
מיגל דיאס-קאנל, סגנו, מושבע כמחליפו.
21 במרץ 2010 – נחקק "חוק הגנת החולה וטיפול בר השגה" הידוע כ"אובמה קיר" על ידי ממשל אובמה כחלק מהרפורמה בשירותי הבריאות בארצות הברית, המבטיחה ביטוח בריאות לכ-30 מיליון אמריקאים.
8 באפריל 2010 – רוסיה וארצות הברית חתמו על הסכם סטארט החדש, ומתחייבים לצמצם את מספר משגרי הטילים הגרעיניים האסטרטגיים שברשותם בחצי.
17 בספטמבר 2011 עד 2012 – מתחילה תנועת כיבוש וול סטריט (Occupy Wall Street) במחאה המונית ברובע הפיננסי של וול סטריט בניו יורק.
המחאה התפשטה למקומות שונים ברחבי ארצות הברית, בהם וושינגטון, לוס אנג'לס, בוסטון, סיאטל, פילדלפיה, שיקגו, יוסטון, מיאמי, פורטלנד ועוד.
9 באוגוסט 2014 – הפרות הסדר בפרגוסון: סדרה של אירועים אלימים בפרגוסון שבמדינת מיזורי בתגובה לאירוע שבו שוטר הלבן דארן וילסון ירה למוות במייקל בראון האפרו-אמריקאי, אך לא הועמד לדין.
17 דצמבר 2014 – נשיא ארצות הברית ברק אובמה מכריז על נרמול היחסים בין ארצות הברית לקובה ועל סיום האמברגו של ארצות הברית על קובה.
26 ביוני 2015 – בית המשפט העליון של ארצות הברית קובע כי לזוגות חד-מיניים יש את הזכות להינשא על פי התיקון ה-14 לחוקת ארצות הברית
8 בנובמבר 2016 – הבחירות לנשיאות ארצות הברית 2016: דונלד טראמפ, המועמד הרפובליקני לנשיאות, גובר במפתיע על המועמדת הדמוקרטית הילרי קלינטון ונבחר לנשיא ה-45 של ארצות הברית.
1 ביוני – נשיא ארצות הברית דונלד טראמפ מודיע על פרישת ארצות הברית מהסכם פריז האקלים לשינוי אקלים.
20–22 בינואר 2018 – הממשל האמריקני הושבת לאחר שהרפובליקנים לא השיגו רוב להצעת התקציב שאישר בית הנבחרים, זאת עקב דרישת הדמוקרטים להצמיד סעיף לחוק התקציב, שיגן על קבוצה גדולה של מהגרים צעירים בלתי חוקיים, חרף הלחץ שהממשל הפעיל כדי להשיג מימון לבניית החומה לאורך הגבול עם מקסיקו.
24 במרץ 2019 – התובע המיוחד רוברט מולר הגיש לתובע הכללי של ארצות הברית את דו"ח החקירה שלו, הנקרא דו"ח מולר, בעניין התערבות רוסיה בבחירות לנשיאות ארצות הברית ב-2016. הדו"ח קבע שרוסיה התערבה בבחירות, אך לא נמצאו ראיות לקנוניה של קמפיין טראמפ עם רוסיה.
14 במרץ 2013 – שי ג'ינפינג מתמנה לנשיא סין.
23 במאי 2014 – ראש ממשלת תאילנד יינגלאק צ'ינוואט מתפטרת ויוצאת לגלות אחר שבית המשפט החוקתי התאילנדי מורה לה לעשות כך בעקבות "הפרת אמונים לצרכים אישיים".
26 במאי 2014 – נרנדרה מודי מושבע לראש ממשלת הודו לאחר שמפלגת העם ההודית מנצחת בבחירות ללוק סבהה.
26 בספטמבר – 15 בדצמבר 2014 – המחאות בהונג קונג: סדרה של הפגנות רחוב עצומות שהתקיימו בהונג קונג בה המפגינים קראו לביצוע רפורמה פוליטית בהונג קונג.